English: Thank you for the list of questions. I want to start with the point about the impact on families. In terms of meeting families it's hard to understate the impact on those families, not at a single point in time, and different people are on different points in their progress, in either being able to move on or not. Of course, different people with differing responsibilities. It's one of the real and significant difficulties that we face, not just as representatives, but of course in terms of the service and indeed the improvement action that we're taking around it. But that's definitely been added to by the direct engagement with families and that's one of the most encouraging things, I think, about the improvement action taken to date, that it's proactively looking for more feedback from people using the service in the here and now, as well as the engagement of families who have come forward and a number of whom will now go through the clinical review process at various points in time. It's been useful, I think, with the two events that have taken place, one in Merthyr and one in Llantrisant, to actually ask women to come forward to explain their own views on recent practice too. So, I think those are encouraging. I, too, look forward to seeing the HIW report on their recent visit to Prince Charles, as well, to provide that level of assurance and honesty about the level of progress being made. On that, your point about the way that this has been reported - well, of course, I'm not in charge of the way that other people report it, but what the panel themselves said was that there has been good progress and that they are now cautiously optimistic about the future, and that's the point. So, there isn't a clean bill of health saying that everything is fine and that no further work is needed, and, equally, part of the optimism is when it comes to progress that has been made, but, equally, some of the caution is about the fact that you need to see some of those points sustained. So, on a number of your questions about both the progress against the royal college review recommendations, on the pace of progress that's commented on in the report on page 35, as well as, then, page 37 and 36, about the maternity improvement plan. And there's something about the honesty of how fast the health board has moved and, equally, where there has been progress, about wanting to see that becoming genuinely sustained and embedded. So, the panel themselves have said that whilst they recognise that a number of recommendations have been delivered, that's why they want to come back themselves to look in the next six to 12 months to make sure they're still there. And on some of them, they recognise they are a work in progress. So, on one of your questions about the pace of that progress, the honest answer is both 'yes' and 'no'. Yes, I'm satisfied they're making progress and they're doing it at a pace that is as quick as possible. However, I'm not particularly satisfied in that I would always want them to be able to move faster, but I have to balance the sort of demand that I push into the system, as it were, in that the overarching point has to be that they don't do anything to compromise the safety and the quality of the service, and the improvements they're making. And I certainly don't want to do anything that artificially makes people think back to how we got into some of this mess in the first place. People are looking for speed and looking to have a headline message that is convenient, as opposed to doing something that makes the best possible difference for our staff and the people that they are working with and serving. In terms of your point about supporting needs during clinical reviews and the speed at which that's being put in place, then, yes, I am encouraged, particularly having had conversations over the last week directly with families as well as people from the health board and the improvement panel. And whilst I would have wanted that to have been in place before, the deliberate choice to not start until January was a difficult one because, on the one hand, I was particularly keen for those reviews to start sooner rather than later. There was then an honest challenge about whether you write out to people in the middle of December, just before the festive season, and tell them that their reviews were about to start, and that's not a simple choice to make. I think, on balance, it was the right thing to delay it until January before starting that process, so letters have gone out at the start of January. But also, that then has given more time to put support in place, and that's about doing what is right and what is appropriate, and not doing something that is fast. And equally, it's then important to be honest. I hope that the second report from the independent panel does provide that assurance - that there is real honesty in the steps that have been taken and how long it will take before we can give the sign-off that the culture and the progress has been embedded, rather than simply looking to do something that is convenient either for myself or members of the health board. And I do have confidence in the members of the board, from the executive members, the interim chief executive and the new medical director and nurse director, and there's commentary in the report about the impact that those two people have had in helping to change positively some of the culture that was difficult for a range of staff, but also when I met staff they were positive about the leadership of the service and the difference in the meetings was palpable from the previous meeting that I'd had with staff. But there was also confidence in the chair and the independent members, and they take very seriously the failure that took place, and they've absolutely taken that to heart. And they've recognised that some of the ways in which the information was presented to them or not presented to them was simply not acceptable, and there is real rigour as well as determination, and I think capacity and capability within the board and its independent members, including the chair, to do the right thing.
Welsh: Diolch am y rhestr o gwestiynau. Rwyf eisiau dechrau gyda'r sylw am yr effaith ar deuluoedd. O ran cwrdd â theuluoedd mae'n anodd tanbwysleisio yr effaith ar y teuluoedd hynny, nid ar un adeg yn unig, ac mae gwahanol bobl ar wahanol adegau o ran gwneud cynnydd, naill ai o ran gallu symud ymlaen neu beidio. Wrth gwrs, gwahanol bobl gyda gwahanol gyfrifoldebau. Mae'n un o'r anawsterau gwirioneddol a sylweddol sy'n ein hwynebu, nid yn unig fel cynrychiolwyr, ond wrth gwrs o ran y gwasanaeth ac yn wir yr hyn yr ydym ni'n ei wneud i wella hynny. Ond mae'r ymgysylltu uniongyrchol â theuluoedd wedi ychwanegu at hynny yn bendant a dyna un o'r pethau mwyaf calonogol, rwy'n credu, am yr hyn a wnaed o ran gwella hyd yma, sef ei fod yn mynd ati'n rhagweithiol i chwilio am fwy o adborth gan bobl sy'n defnyddio'r gwasanaeth ar hyn o bryd, yn ogystal ag ymgysylltu â theuluoedd sydd wedi dod ymlaen ac y bydd nifer ohonynt nawr yn mynd drwy'r broses adolygu clinigol ar wahanol adegau. Mae wedi bod yn ddefnyddiol, rwy'n credu, gyda'r ddau ddigwyddiad a fu, un ym Merthyr ac un yn Llantrisant, i ofyn mewn gwirionedd i fenywod ddod ymlaen i roi eu barn eu hunain am arferion diweddar hefyd. Felly, rwy'n credu bod y rheini'n galonogol. Rwyf i, hefyd, yn edrych ymlaen at weld adroddiad Arolygiaeth Gofal Iechyd Cymru ar eu hymweliad diweddar ag Ysbyty'r Tywysog Siarl, hefyd, i roi'r sicrwydd a'r gonestrwydd hynny ynghylch faint o gynnydd sy'n cael ei wneud. Yn hynny o beth, mae eich sylw ynglŷn â'r ffordd yr adroddwyd hyn - wel, wrth gwrs, nid wyf yn gyfrifol am y ffordd y mae pobl eraill yn rhoi gwybod am hynny, ond yr hyn a ddywedodd y panel eu hunain oedd y bu cynnydd da a'u bod bellach yn lled-gadarnhaol ynghylch y dyfodol, a dyna sy'n arwyddocaol. Felly, nid oes unrhyw ddatganiad pendant yn dweud bod popeth yn iawn ac nad oes angen rhagor o waith, ac, yn yr un modd, mae rhan o'r optimistiaeth yn ymwneud â'r cynnydd a wnaed, ond, yn yr un modd, mae rhywfaint o'r pryder yn ymwneud â'r ffaith bod angen ichi weld rhai o'r agweddau hynny'n cael eu cynnal. Felly, ynglŷn â nifer o'ch cwestiynau am y cynnydd o gymharu ag argymhellion adolygiad y coleg brenhinol, ynglŷn â chyflymder y cynnydd y gwnaed sylwadau arno yn yr adroddiad ar dudalen 35, yn ogystal â thudalen 37 a 36 ar y pryd, am y cynllun gwella gwasanaethau mamolaeth. Ac mae a wnelo hynny i raddau â gonestrwydd ynghylch pa mor gyflym y mae'r bwrdd iechyd wedi gwneud cynnydd, yn yr un modd, ynglŷn â lle gwelwyd cynnydd, o ran bod eisiau gweld hynny yn ymwreiddio ac yn parhau mewn difrif. Felly, mae'r panel eu hunain wedi dweud, er eu bod yn cydnabod bod nifer o argymhellion wedi cael eu cyflawni, dyna pam eu bod nhw eisiau dychwelyd i ailedrych eu hunain ar hyn yn y chwech i 12 mis nesaf i wneud yn siŵr eu bod dal yno. Ac o ran rhai o'r agweddau hyn, maent yn cydnabod fod gwaith ar y gweill. Felly, o ran un o'ch cwestiynau am gyflymder y cynnydd hwnnw, yr ateb gonest yw 'ydw' a 'nac ydw'. Ydw, rwy'n fodlon eu bod yn gwneud cynnydd a'u bod yn gwneud hynny mor gyflym â phosib. Fodd bynnag, nid wyf yn arbennig o fodlon oherwydd rwyf wastad eisiau iddynt allu gwneud y cynnydd hwnnw yn gyflymach, ond rhaid i mi gael cydbwysedd o ran y gofynion yr wyf yn eu rhoi ar y system, fel petai, oherwydd mae'n ymddangos mai'r pwynt cyffredinol yw nad ydynt yn gwneud unrhyw beth i beryglu diogelwch ac ansawdd y gwasanaeth, a'r gwelliannau y maen nhw'n eu gwneud. Ac yn sicr nid wyf eisiau gwneud unrhyw beth sy'n gwneud i bobl fod o dan gamargraff ynghylch sut y cawsom ni rywfaint o'r llanast hwn yn y lle cyntaf. Mae pobl eisiau cynnydd cyflym ac yn ceisio rhyw bennawd bachog, cyfleus, yn hytrach na gwneud rhywbeth sy'n gwneud y gwahaniaeth gorau posib i'n staff a'r bobl y maent yn gweithio gyda nhw ac yn eu gwasanaethu. O ran eich sylw am gefnogi anghenion yn ystod adolygiadau clinigol a chyflymder gweithredu hynny, yna, ydw, rwyf wedi fy nghalonogi, yn enwedig ar ôl cael sgyrsiau dros yr wythnos diwethaf yn uniongyrchol gyda theuluoedd yn ogystal â phobl o'r bwrdd iechyd a'r panel gwella. Ac er y byddwn wedi dymuno i hynny fod wedi'i sefydlu o'r blaen, roedd y dewis bwriadol i beidio â dechrau tan fis Ionawr yn un anodd oherwydd, ar y naill law, roeddwn yn awyddus iawn i'r adolygiadau hynny ddechrau yn gynt yn hytrach nag yn hwyrach. Cafwyd her onest wedyn ynghylch a ydych chi'n ysgrifennu at bobl ganol mis Rhagfyr, ychydig cyn y Nadolig, ac yn dweud wrthynt fod eu hadolygiadau ar fin dechrau, ac nid yw hynny'n ddewis syml i'w wneud. Rwy'n credu, ar y cyfan, mai'r peth priodol oedd gohirio hynny tan fis Ionawr cyn dechrau ar y broses honno, felly mae llythyrau wedi'u cyflwyno ddechrau mis Ionawr. Ond hefyd, mae hynny wedi rhoi mwy o amser i roi cymorth ar waith, ac mae a wnelo hynny â gwneud yr hyn sy'n iawn a'r hyn sy'n briodol, a pheidio â gwneud rhywbeth sy'n gyflym. Ac yn yr un modd, mae'n bwysig bod yn onest. Gobeithiaf fod yr ail adroddiad gan y panel annibynnol yn rhoi'r sicrwydd hwnnw - bod gwir onestrwydd yn yr hyn a wnaed a pha mor hir y bydd yn ei gymryd cyn y gallwn ni gadarnhau bod y diwylliant a'r cynnydd wedi ymwreiddio, yn hytrach na dim ond ceisio gwneud rhywbeth sy'n gyfleus i mi neu i aelodau o'r bwrdd iechyd. Ac mae gennyf ffydd yn aelodau'r bwrdd, o'r aelodau gweithredol, y prif weithredwr dros dro a'r cyfarwyddwr meddygol newydd a'r cyfarwyddwr nyrsio, ac mae sylwadau yn yr adroddiad am yr effaith a gafodd y ddau unigolyn hynny wrth helpu i newid peth o'r diwylliant er gwell a oedd yn anodd i amrywiaeth o staff, ond hefyd pan gyfarfûm â staff, roeddent yn gadarnhaol ynghylch arweinyddiaeth y gwasanaeth ac roedd y gwahaniaeth yn y cyfarfodydd yn amlwg o gymharu â'r cyfarfod blaenorol a gefais gyda'r staff. Ond roedd ffydd hefyd yn y cadeirydd a'r aelodau annibynol, ac maen nhw'n hollol o ddifrif ynghylch y methiant a fu, ac y maen nhw wedi llwyr gydnabod hynny. Ac maen nhw wedi cydnabod nad oedd rhai o'r ffyrdd y cyflwynwyd neu na chyflwynwyd yr wybodaeth iddyn nhw yn dderbyniol, ac mae yna drylwyrdeb gwirioneddol yn ogystal â phenderfyniad, ac rwy'n credu bod capasiti a gallu gan y bwrdd a'i aelodau, gan gynnwys y cadeirydd, i wneud y peth priodol.